《晦若临别贻笺有侥幸不死冀得再见之辞因赋长句奉慰》
清代·胡思敬

昔贤忧乱惟祈死，身死犹存耿耿心。今日天将留硕果，吾侪祸不到东林。

信陵醇酒馀孤愤，杜甫麻鞋托苦吟。他日南归作流寓，昆山犹可托知音。

作者简介：胡思敬，字漱唐，号退庐，江西新昌人。光绪乙未进士，改庶吉士，历官广东道监察御史。有《退庐集》。